b"\n_START_ARTICLE_\nAmedeo Carboni\n_START_SECTION_\nBiografia\n_START_PARAGRAPH_\nCarboni va ser jugador de futbol del Val\xc3\xa8ncia CF des de juny de 1997 fins a maig del 2006. En les seues 9 temporades com a jugador valencianista va ser part activa dels grans \xc3\xa8xits del club guanyant dues lligues, una Copa de la UEFA, una Supercopa d'Europa, una Supercopa d'Espanya i el seu primer t\xc3\xadtol com a jugador del Val\xc3\xa8ncia, la Copa del Rei de 1999 que trencava una sequera de t\xc3\xadtols de 20 anys._NEWLINE_El 23 d'octubre de 2005, es va convertir en el jugador m\xc3\xa9s veter\xc3\xa0 amb 40 anys, sis mesos i 17 dies a jugar en la Lliga espanyola de futbol, r\xc3\xa8cord que pr\xc3\xa8viament ostentava el jugador del Deportivo de La Corunya Donato. Aquesta plusmarca la va deixar en 41 anys, 1 mes i 10 dies quan va jugar el seu \xc3\xbaltim partit amb el Val\xc3\xa8ncia davant l'Osasuna el 16 de maig de 2006._NEWLINE_Tamb\xc3\xa9 ha estat el jugador m\xc3\xa9s veter\xc3\xa0 a guanyar alguna competici\xc3\xb3 de clubs europea, quan va guanyar la Copa de la UEFA en el 2004._NEWLINE_Va ser presentat com nou Director Esportiu del Val\xc3\xa8ncia el 19 de maig de 2006 i va ser destitu\xc3\xaft del seu c\xc3\xa0rrec en el club el 19 de juny de 2007 per Juan Bautista Soler en benefici del t\xc3\xa8cnic Quique S\xc3\xa1nchez Flores, amb qui tenia nombroses disputes professionals i que gaudia de major respatler en els mitjans de comunicaci\xc3\xb3 nacionals._NEWLINE_Ocasionalment ha estat comentarista esportiu a diversos partids televisats per l'autonomica de Canal 9.\n_START_SECTION_\nInternacional\n_START_PARAGRAPH_\nHa estat internacional amb la selecci\xc3\xb3 nacional de futbol d'It\xc3\xa0lia en 18 ocasions."